Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448

Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448 () on Suomessa asuneen ruotsalaissyntyisen taidemaalarin Severin Falkmanin vuonna 1886 valmistunut historiamaalaus.Rakel Kallio: ”Historiaa kuvissa”, teoksessa Pinx – maalaustaide Suomessa: Suuria kertomuksia, s. 222. Weilin+Göös 2001. Se on Falkmanin tunnetuin työ.Aimo Reitala: Falkman, Severin  Biografiskt Lexikon för Finland. Viitattu 5.8.2017.

Maalaus esittää pääosaa Suomesta hallinneen Kaarle Knuutinpoika Bonden värikästä saattuetta lähdössä Viipurin linnasta vuonna 1448. Kaarle Knuutinpoika on itse keskellä valkoisella hevosella ratsastava vaaleatukkainen ja haarniskoitu mies. Maalauksen aihe perustuu tositapahtumiin, sillä Kaarle Knuutinpojan saattueessa on kerrottu olleen mukana 800 miestä. Hänet myös valittiin Ruotsin kuninkaaksi. Maalauksen asettelusta ilmenee Falkmanin erikoistuminen historiallisten näyttämökuvaelmien suunnitteluun.

Falkman työskenteli maalauksen parissa useita vuosia ja teki huolellisen taustatutkimuksen. Ensimmäiset luonnokset aiheesta ovat jo 1870-luvun lopulta, mutta maalaus valmistui vasta vuonna 1886. Helsingissä asunut Falkman oli 1880-luvulla innostunut karelianismista ja perehtynyt sen jälkeen Itä-Suomeen.

Maalaus ostettiin jo valmistumisvuonnaan Ateneumin taidemuseon kokoelmiin.Kaarle Knuutinpoika Bonde lähdössä Viipurin linnasta Tukholmaan kuninkaanvaaliin 1448  Kansallisgalleria. Viitattu 5.8.2017. Se on nykyään sijoitettu Presidentinlinnan keltaiseen saliin.Kari-Paavo Kokki: Presidentinlinna valmiina juhlaan Antiikki & Design 3.12.2015. Viitattu 5.8.2017.

Lähteet

Luokka:1880-luvun maalaukset
Luokka:Suomalaiset maalaukset
Luokka:Historiamaalaukset
Luokka:Viipurin keskiaika